32000R0334
L 041/8
JURNALUL OFÍCIAL AL UNIUNII EUROPENE
REGULAMENTUL (CE) NR. 334/2000 AL COMISIEI
din 14 februarie 2000
de modificare a Regulamentului (CE) nr. 1547/1999 privind procedurile de control care trebuie aplicate transporturilor de anumite tipuri de deșeuri către Malaiezia
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 259/93 al Consiliului din 1 februarie 1993 privind supravegherea și controlul transporturilor de deșeuri în interiorul, la intrarea și la ieșirea din Comunitatea Europeană (1), astfel cum a fost modificat ultima dată prin Decizia 1999/816/CE a Comisiei (2), în special articolul 17 alineatul (3),
întrucât:
(1)
La 12 noiembrie 1999, Malaiezia a depus o cerere oficială pentru a importa toate categoriile de deșeuri enumerate în anexa II la Regulamentul (CEE) nr. 259/93, fie fără nici o procedură de control, fie urmând procedura de control care se aplică deșeurilor enumerate în anexa III la regulamentul respectiv.
(2)
În conformitate cu articolul 17 alineatul (3) din Regulamentul (CEE) nr. 259/93, cererea oficială a fost notificată la 17 noiembrie 1999 comitetului instituit în temeiul articolului 18 din Directiva 75/442/CEE a Consiliului din 15 iulie 1975 privind deșeurile (3), astfel cum a fost modificată ultima dată prin Decizia 96/350/CE a Comisiei (4).
(3)
Pentru a lua în considerare noua poziție a Malaieziei, Regulamentul (CE) nr. 1547/1999 al Comisiei din 12 iulie 1999 de stabilire a procedurilor de control care trebuie aplicate, conform Regulamentului (CEE) nr. 259/93 al Consiliului, transporturilor de anumite tipuri de deșeuri către anumite țări care nu intră sub incidența Deciziei OCDE C(92) 39 final (5) ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1547/1999 se modifică după cum urmează:
1.
În anexa A, se inserează următorul text între textul referitor la Macao și cel referitor la Polonia:
„MALAIEZIA
1.
În secțiunea GA (deșeuri de metale și aliaje metalice, în forma metalică, nedispersabilă):
GA 150
7802 00
Deșeuri și resturi de plumb
GA 240
ex 8107 10
Deșeuri și resturi de cadmiu.
2.
În secțiunea GG (altele, deșeuri conținând în principal constituenți anorganici care pot conține ei înșiși metale și materii organice):
GG 010
Sulfat de calciu parțial rafinat și provenit din desulfurarea gazelor de ardere
GG 020
Deșeuri de ipsos de la plăci de fibră sau tencuială provenite din demolarea clădirilor
GG 030
ex 2621
Cenușă grea și zgură de la centrale electrice pe cărbune
GG 040
ex 2621
Cenușă zburătoare de la centrale electrice pe cărbune
GG 100
Calcar provenit din producția de cianamidă de calciu (cu un pH mai mic de 9)
GG 110
ex 2621 00
Nămol roșu neutralizat provenit din producția de alumină
GG 140
Beton sfărâmat.
3.
Toate tipurile din secțiunea GH (deșeuri de material plastic solid).
4.
Toate tipurile din secțiunea GJ (deșeuri textile).
5.
Toate tipurile din secțiunea GK (deșeuri de cauciuc).
6.
Toate tipurile din secțiunea GM (deșeuri provenite din industriile agroalimentare).
7.
Toate tipurile din secțiunea GN (deșeuri provenite din operațiuni de tăbăcire, de prelucrare a blănurilor și din utilizarea pieilor).
8.
În secțiunea GO (alte deșeuri conținând în principal constituenți organici care pot conține ei înșiși metale și materii anorganice):
GO 010
ex 0501 00
Deșeuri de păr omenesc
GO 020
Deșeuri de paie
GO 030
Miceliu de ciupercă dezactivat, provenit din producția de penicilină, pentru a fi utilizat ca hrană pentru animale
GO 050
Aparate fotografice de unică folosință, fără baterii.”
2.
În anexa B, textul referitor la Malaiezia se elimină.
3.
În anexa D, textul referitor la Malaiezia se înlocuiește cu următorul text:
„MALAIEZIA
Toate tipurile din anexa II, mai puțin cele enumerate în anexa A.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 februarie 2000.